paragraph_text: Pirati s Kariba: Salazarova osveta (Pirates of the Caribbean: Dead Men Tell No Tales) je pustolovni pomorski ep, peti u Disneyevom filmskom serijalu Pirati s Kariba. Redatelji filma su Joachim Rønning i Espen Sandberg, scenarij je napisao Jeff Nathanson, a producent je i u ovom nastavku Jerry Bruckheimer. Kao i u prethodnim nastavcima, glavnog lika kapetana Jacka Sparrowa utjelovio je Johnny Depp, a u ostalim ulogama pojavljuju se Javier Bardem, Brenton Thwaites, Kaya Scodelario, Kevin McNally i Geoffrey Rush. U filmu se također ponovno pojavljuju Orlando Bloom i Keira Knightley kao Will Turner i Elizabeth Swann, nakon izbivanja iz prethodnog filma.